Държавен вестник, бр. 61, 2022 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  61
по-малко разходи на Прокуратурата на РБ). 
Според практиката на Конституционния 
съд „Становището на Министерския съвет 
по същество е законодателно предложение, 
представляващо органична част на законо­
проекта. То подлежи на обсъждане още от 
внасянето на законопроекта в парламента 
наред с проектобюджета, изготвен от ВСС“ 
(Решение № 7 от 2005 г.).
Проектът на ЗДБ на РБ за 2022 г. е приет 
на първо гласуване на 10.02.2022 г. със ста­
новището на Министерския съвет по чл. 2. 
Оспорената разпоредба на чл. 2, ал. 2 ЗДБ на 
РБ за 2022 г. определя бюджетните разходи 
на органите на съдебната власт за 2022 г. 
Съгласно чл. 2, ал. 2, ред четвърти разходи­
те на Прокуратурата на РБ са в размер на 
332 794,0 хил. лв. 
На 15.02.2022 г. на основание чл. 79, ал. 1 
от Правилника за организацията и дейността 
на Народното събрание (ПОДНС) народни 
представители правят писмено предложение 
за изменения и допълнения (вх. № 47-254-04-
129) в приетия на първо гласуване проект, 
визиран по-горе, и по-конкретно – в чл. 2 
от същия. Предлага се в чл. 2, ал. 2 на ред 
„Прокуратура на Република България“ чис­
лото „352 794,0“ да се замени с „332 794,0“, 
а на ред „Всичко“ числото „958 729,0“ да се 
замени с „938 729,0“. 
В Конституцията не са установени спе­
цифични правила относно правомощието на 
народните представители да правят предложе­
ния за изменение и допълнение на приет на 
първо четене проект на закон, в частност – на 
закон за държавния бюджет. Уредбата на 
законодателния процес в Основния закон е 
пестелива. Установяването на организацията 
и реда на дейност на НС, включително и 
правилата, по които се осъществява цялост­
ната процедура на обсъждането и гласува­
нето на законите, е в обхвата на неговата 
регламентарна автономия, израз на която е 
приеманият от НС въз основа на Конститу­
цията ПОДНС (чл. 73 от Конституцията). По 
отношение на конституционното изискване 
за две гласувания на всеки проект на закон 
Конституционният съд поддържа в практиката 
си, че „двете „четения“ са две решаващи фази 
на законодателния процес и протичат като 
обсъждане и гласуване в пленарната зала на 
парламента. Освен в пленарен състав обаче 
законопроектите се обсъждат и гласуват и 
от постоянните комисии на НС. След като 
на първо четене законопроектът е обсъден и 
приет в неговата цялост, народните представи­
тели имат възможност да предлагат изменения 
и допълнения по законопроекта. „Тази фаза 
не е спомената изрично в Конституцията, но 
без възможността законопроектът да бъде 
изменян и допълван на второто четене в пар­
ламентарната зала би загубило своя смисъл“ 
(Решение № 10 от 2012 г.). Според ПОДНС 
предложенията на народните представители 
се обсъждат в постоянната комисия, която 
е „водеща“ по конкретния законопроект. 
Всички тези общи правила се прилагат и при 
приемането на закона за държавния бюджет 
за съответната година. В законодателната 
процедура по приемане на ЗДБ на РБ за 
2022 г. като „водеща“ комисия е определена 
Комисията по бюджет и финанси. На заседа­
ние на комисията, проведено на 18.02.2022 г., 
предложението на народните представители 
за изменение на чл. 2 от визирания проект 
е подкрепено. Това е отразено в доклада на 
комисията за второ гласуване на ЗДБ на РБ 
за 2022 г., където се включва както предло­
жението, така и становището на водещата 
комисия (чл. 79, ал. 6 ПОДНС). При второто 
гласуване се обсъждат само предложения на 
народни представители, постъпили по реда 
на чл. 79 ПОДНС, както и предложения 
на водещата комисия, включени в доклада 
є (чл. 80 ПОДНС). Според практиката на 
Конституционния съд в така установената 
процедура „имплицитно е заложена идеята, 
че има и такива текстове, които ще са об­
съдени и приети само веднъж в пленарната 
зала на второ четене, тъй като са били пред­
ложени между първото и второто четене на 
законопроекта. Това основно положение в 
съвременния законодателен процес не про­
тиворечи на конституционното правило за 
приемане на законопроектите на две четения, 
защото е част от самото второ четене.“ Това 
се прилага обаче задължително в съчетание 
с правилото, че такива предложения се об­
съждат и гласуват на второ четене само ако 
не противоречат на принципите и обхвата 
на проекта на закон, приет на първо четене 
(чл. 79, ал. 1 ПОДНС), и преценката за това 
се прави само и единствено от НС (Решение 
№ 10 от 2012 г.). 
На 17.02.2022 г. пленумът на ВСС при­
ема Становище във връзка с предложение 
за изменение на проекта на ЗДБ на РБ за 
2022 г., внесен от МС на 1.02.2022 г. и приет 
на първо гласуване на 10.02.2022 г., като го 
изпраща на НС и на Комисията по бюджет и 
финанси по компетентност (пълен стенограф­
ски протокол № 7 от заседание на пленума 
на ВСС, проведено на 17 февруари 2022 г.). 
В становището е изразено несъгласие с на­
правеното предложение. Пленумът намира 
за „недопустимо обвързването на средствата 
за текущи разходи на Прокуратурата с не­
обходимостта от „спешното є реформиране 
и преструктуриране, с оглед постигане на 
по-висока ефективност“, каквито са част от 
мотивите на вносителите на предложението.
Народното събрание обсъжда и гласува 
чл. 2, ал. 2 от проекта на ЗДБ на РБ за 
2022 г. на второ гласуване на 23.02.2022 г. и